কেন্দ্রীয় বাহিনী নিয়ে মন্তব্য, বিতর্কে বাঁকুড়ার তৃণমূল প্রার্থী

বাঁকুড়া: কেন্দ্রীয় বাহিনীকে ফের হুঁশিয়ারি দিয়ে বিতর্কে জড়ালেন বাঁকুড়া লোকসভা (Bankura Lok Sabha) কেন্দ্রের তৃণমূল প্রার্থী অরুপ চক্রবর্তী (Trinamool candidate Arup Chakraborty)। প্রচারে বেরিয়ে তৃণমূল প্রার্থীর দাবি, কেন্দ্রীয় বাহিনী গুলি চালালে ফল অন্যরকম হবে। পাল্টা খোঁচা দিয়ে বিজেপির বলে, তৃণমূল প্রার্থীর কী আইন শৃঙ্খলা নষ্ট করার কোনও পরিকল্পনা রয়েছে তাই এই হুমকি দিয়ে রাখছেন। নির্বাচন যত এগিয়ে আসছে ততই কেন্দ্রীয় বাহিনীর ব্যবহার নিয়ে কঠোর অবস্থান নিচ্ছে নির্বাচন কমিশন (Election Commission)। গতকালই কমিশন জানিয়ে দিয়েছে কেন্দ্রীয় বাহিনীর গতিবিধি কমিশনের নিজস্ব ওয়েবসাইটে প্রতিদিন আপডেট করা হবে। কেন্দ্রীয় বাহিনীর গতিবিধি নিয়ে প্রতিদিন কমিশনকে রিপোর্ট দেওয়ার নির্দেশ দেওয়া হয়েছে কর্তাদের।

আরও পড়ুন: মোদির ফোন, সন্দেশখালিতে নিয়ে গর্জে উঠলেন রেখা

লোকসভা নির্বাচনের প্রচারে নেমে কেন্দ্রীয় বাহীনি নিয়ে মন্তব্য করে বিতর্কে জড়ালেন তৃণমূল প্রার্থী। অরুপ চক্রবর্তী বাঁকুড়ার মেজিয়ায় প্রচারে গিয়ে বলেন, কেন্দ্রীয় বাহিনীকে আমরা গোলাপ ফুল দিয়ে স্বাগত জানাবো। শান্তি শৃঙ্খলা রক্ষা কর। কিন্তু গুলি চালাবে না। গুলি চালালে ফল অন্যরকম হবে। তৃণমূল প্রার্থীর এই বক্তব্যের কড়া সমালোচনা করেছে বিজেপি। বিজেপি প্রার্থী সুভাষ সরকারের দাবি, “কেন্দ্রীয় বাহিনী অযথা কেন গুলি চালাতে যাবে? তাহলে কী তৃণমূল প্রার্থী অন্যান্য নির্বাচনের মতো বোম, বন্দুক দিয়ে আইন শৃঙ্খলা নষ্ট করার পরিকল্পনা করে রেখেছেন”?