মনোনয়নে তৃণমূলের বিপুল উচ্ছাস, বিরোধীদের মৃত্যুঘন্টা বলে দাবি অরূপ চক্রবর্তীর

বাঁকুড়া: মনোনয়নে তৃণমূলের বিপুল উচ্ছাস ও জনসমাগম চোখে পড়ার মতো। এই উচ্ছাস বিরোধীদের মৃত্যুঘন্টা বলে দাবি তৃণমূল প্রার্থী অরূপ চক্রবর্তীর (Trinamool candidate Arup Chakraborty)। দুদিন আগেই বিজেপির বাঁকুড়া লোকসভার বিজেপি প্রার্থী সুভাষ সরকারের (BJP candidate Subhash Sarkar) মনোনয়নে উচ্ছাস ও সমাগম দেখা দিয়েছিল বিজেপি নেতা কর্মীদের মধ্যে। এবার সেই মনোনয়নের পর্বে বিজেপিকে জবাব দিতে রাজকীয় আয়োজন তৃণমূলের। শুক্রবার বাঁকুড়া ও বিষ্ণুপুর লোকসভার দুই তৃণমূল প্রার্থীর মনোনয়নে ইতিহাস গড়ল তৃণমূল এমনই দাবি তৃণমূল নেতৃত্বের। এদিন বাঁকুড়া হিন্দু স্কুল থেকে তৃণমূলের বর্নাঢ্য র‍্যালি শুরু হয়। নানান বাদ্য যন্ত্র সহকারে হাজার হাজার তৃণমূলের নেতা কর্মীদের উল্লাস বাঁকুড়ার রাজপথ যেন কেঁপে উঠে। বিশালাকার দলীয় পতাকা নিয়ে বাদ্যযন্ত্র সহকারে বাঁকুড়া শহর ঘুরে বাঁকুড়া জেলাশাসকের অফিসের সামনে হাজির হয় তৃণমূলের দুই প্রার্থী।

আরও পড়ুন: পুকুরে স্নান করতে নেমে মৃত্যু ৩ কিশোরের

এদিন র‍্যালিতে সুজ্জিত গাড়িতে ছিলেন বাঁকুড়া লোকসভার তৃণমূল প্রার্থী অরূপ চক্রবর্তী ও বিষ্ণুপুর লোকসভার তৃণমূল প্রার্থী সুজাতা মন্ডল। সুজ্জিত গাড়ি থেকে দলের নেতা কর্মীদের উৎসাহ দিলেন দুই প্রার্থী। এইভাবে দুই প্রার্থীর মনোনয়নে বিপুল উচ্ছাস ও জনসমাগম করে তৃণমূল তাদের শক্তি প্রদর্শন করল। এদিন বাঁকুড়া জেলাশাসকের করনে মনোনয়ন পেশ করতে এসে তৃণমূল প্রার্থী অরূপ চক্রবর্তী বলেন নির্বাচনের রায় আজ মানুষ দিয়ে দিয়েছে। বিরোধীদের মৃত্যু ঘন্টা বেজে গিয়েছে সুভাষ বাবু এবার আপনি বিশ্রাম নিন বলে কটাক্ষ করেন তিনি। মনোনয়ন পর্বে বাঁকুড়া জেলা তৃণমূল আজ ইতিহাস গড়ল। একই দাবি বিষ্ণুপুর লোকসভার তৃণমূল প্রার্থী সুজাতা মন্ডলের (Trinamool candidate Sujata Mandal)। বিষ্ণুপুর লোকসভার বিজেপি প্রার্থী সৌমিত্রের নাম না করে খোঁচা দিলেন সুজাতা।